stanford-oval/wikipedia huggingface dataset:
טוטלי ספייס
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון | תקופת שידור בקנדה קנדה> שידור ראשון | תקופת שידור בקנדה קנדה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 26 | 3 בנובמבר 2001 | 15 ביוני 2002 | 2 בספטמבר 2002 | 6 בדצמבר 2002 | 8 באפריל 2003 | לא ידוע |
|  | 2 | 26 | 19 בספטמבר 2002 | 5 במאי 2004 | 7 באפריל 2003 | 6 ביולי 2003 | לא ידוע | לא ידוע |
|  | 3 | 26 | 3 באוקטובר 2004 | 31 ביולי 2005 | 12 בספטמבר 2004 | 25 במאי 2005 | לא ידוע | לא ידוע |
|  | 4 | 26 | 3 באפריל 2006 | 5 במאי 2007 | 13 במרץ 2006 | 5 בפברואר 2007 | לא ידוע | לא ידוע |
|  | 5 | 26 | 10 בספטמבר 2006 | 26 במאי 2010 | 31 באוגוסט 2007 | 19 במרץ 2008 | לא ידוע | לא ידוע |
|  | טוטלי ספייס: הסרט | טוטלי ספייס: הסרט | 22 ביולי 2009 | 22 ביולי 2009 | 13 ביולי 2013 | 13 ביולי 2013 | 2 ביולי 2011 | 2 ביולי 2011 |
|  | 6 | 26 | 19 ביוני 2013 | 3 באוקטובר 2013 | 7 בספטמבר 2014 | 1 במרץ 2015 | 10 בנובמבר 2024 | 15 בדצמבר 2024 |
|  | 7 | 26 | 12 במאי 2024 | יפורסם בהמשך | יפורסם בהמשך | יפורסם בהמשך | 16 בדצמבר 2024 | 20 בינואר 2025 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור בקנדה קנדה |
| --- | --- | --- | --- | --- |
| 105 | 1 | סיום אכזרי | Evil Graduation | 31 באוגוסט 2007 |
| 106 | 2 | שותפה אכזרית | Evil Roommate | 12 בספטמבר 2007 |
| 107 | 3 | פרופסור אכזרי | Evil Professor | 19 בספטמבר 2007 |
| 108 | 4 | הסבתא | The Granny | 10 באוקטובר 2007 |
| 109 | 5 | עוד חבר אכזרי אחד | Another Evil Boyfriend | 15 באוקטובר 2007 |
| 110 | 6 | חזרתה של ג'רלדין | Return of Geraldine | 26 בספטמבר 2007 |
| 111 | 7 | אחוות סטודנטיות אכזרית | Evil Sorority | 3 באוקטובר 2007 |
| 112 | 8 | מתעמלות אכזריות | Evil Gymnasts | 24 באוקטובר 2007 |
| 113 | 9 | בחורי פיצה אכזריים | Evil Pizza Guys | 7 בנובמבר 2007 |
| 114 | 10 | מעצב נעליים מרושע | Evil Shoe Designer | 14 בנובמבר 2007 |
| 115 | 11 | זר וירטואלי | Virtual Stranger | 21 בנובמבר 2007 |
| 116 | 12 | אירובי טופ | !WOOHPersize Me | 28 בנובמבר 2007 |
| 117 | 13 | בית מלון אכזרי | Evil Hotel | 5 בדצמבר 2007 |
| 118 | 14 | כאילו לגמרי מסתורית? | ?Totally Mystery Much | 12 בדצמבר 2007 |
| 119 | 15 | שף סושי רע | Evil Sushi Chef | 26 בדצמבר 2007 |
| 120 | 16 | גברת אצבעות הקסם | Miss Spirit Fingers | 2 בינואר 2008 |
| 121 | 17 | עולם הפנטומימה | Mime World | 13 בינואר 2008 |
| 122 | 18 | קמע אכזרי | Evil Mascot | 20 בינואר 2008 |
| 123 | 19 | ההצגה חייבת להימשך, או ש... | The Show Must Go On... or Else | 27 בינואר 2008 |
| 124 | 20 | פעם הייתי אפס | Zero to Hero | 3 בפברואר 2008 |
| 125 | 21 | הפתעות בטופ | WOOHP-tastic | 10 בפברואר 2008 |
| 126 | 22 | לגמרי לא מגניב | So Totally Not Groove-y | 17 בפברואר 2008 |
| 127 | 23 | הו הו הו לא! | !Ho-ho-ho-no | 24 בפברואר 2008 |
| 128 | 24 | הכי מגעיל | Totally Icky | 2 במרץ 2008 |
| 129 | 25 | טירוף מוחלט | Totally Dunzo | 12 במרץ 2008 |
| 130 | 26 | טירוף מוחלט | Totally Dunzo | 19 במרץ 2008 |
ספין-אוף

לסדרה יצאו שתי סדרות ספין אוף המבוססות על הסדרה.
ספין-אוף > סוכני העל

הסדרה יצאה בשנת 2010. הסדרה מציגה את הרפתקאותיהם של ארבעה אחים בגיל העשרה: לי, מייגן, מארק וטוני, אשר הם מתפקדים כסוכנים של טופ. הטוטלי ספייס הופיעו בסדרה הזו בכמה פרקים בודדים, וג'רי הוא היחיד שנותר מהסדרה המקורית בתור הבוס החדש של האחים הסוכנים. מבחינת העלילה של טוטלי ספייס, הסדרה מתרחשת בין העונה החמישית לשישית. כאשר באחד הפרקים הבנות נחטפות ממעונן באוניברסיטה.
הסדרה בישראל דובבה באולפני "דאבי דאב" ושודרה בערוץ הילדים, דבר שהיה נראה מוזר לצופים הישראלים, כי הסדרה "טוטלי ספייס" שודרה במקור בערוץ ג'טיקס (ואחר כך בערוץ דיסני) ודובבה על ידי "אולפני אלרום".
ספין-אוף > מרטין מיסטרי

הסדרה יצאה בשנת 2003 והציגה את הרפתקאותיהם של מרטין וחבריו שעובדים עבור "המרכז" - סוכנות הגנה על האנושות מפני מפלצות ותופעות על טבעיות.
מרטין מיסטרי מתקיים באותו הייקום של טוטלי ספייס והסדרה נוצרה על ידי אותה החברה.
במהלך עונה 5 של טוטלי ספייס ישנו פרק קרוסאובר בין הדמויות בו הבנות חוקרות העלמויות מסתוריות בהרים מושלגים. מרטין נשלח לחקור ביחד עם הבנות בחשד שמקור ההיעלמויות היא מפלצת על טבעית.
הסדרה שודרה בישראל החל משנת 2005 בערוץ ג'טיקס.
הערות שוליים

↑  "טוטלי ספייס" באתר Fox Kids
↑  בישראל דיבבו מחדש את עונה 6, אז התאריך שהוא שודר בישראל הוא מהדיבוב החדש
החבר'ה הטובים (סדרת טלוויזיה)

ערך זה עוסק בסדרת טלוויזיה ישראלית. אם התכוונתם לסרט פשע אמריקאי, ראו .
| --- | --- |

 סוגה:  דרמה 
 יוצרים:  ליאורה קמינצקי גל פרידמן
 כותבים:  ליאורה קמינצקי גל פרידמן יובל גרנות ורד שפירא
 בימוי:  ליאורה קמינצקי שירלי שטרן יובל גרנות רביטל צימרינג
 שחקנים:  ניר שעיבי אביטל אוז גיא אריאלי אולגה טיטוב רותם אבוהב לביא זיטנר אריק משעלי תומר גלרון נטע גרטי
 ארץ מקור:  ישראל 
 שפות:  עברית 
 מספר עונות:  3 
 מספר פרקים:  39 
 הפקה
 מפיקים בפועל:  טרי דיקר לוי
 חברת הפקה:  איגואנה הפקות נגה תקשורת
 עורכים:  טל שפי, עופר זר, מיקי זר
 צלמים:  בועז יהונתן יעקב
 אורך פרק:  30 דקות
 שידור
 רשת שידור בישראל:  ערוץ הילדים ערוץ 2 (טלעד)
 תקופת שידור מקורית:  1999–2002
 קישורים חיצוניים
 דף התוכנית ב-IMDb
 
החבר'ה הטובים היא סדרת דרמה ישראלית לנוער ששודרה בין השנים 1999–2002 בערוץ הילדים. בהמשך שודרה הסדרה גם בערוץ 2 כחלק משידורי טלעד.
לסדרה הופקו 39 פרקים שהתפרסו על גבי שלוש עונות, כאשר העונה הראשונה שודרה ב-1999, העונה השנייה ב-2000 והעונה השלישית ב-2002. הסדרה זכתה לרייטינג גבוה יחסית ולמעריצים רבים מקרב ילדי ישראל.
שיר נושא הסדרה, הנקרא באותו שם, נכתב על ידי ליאורה קמינצקי והולחן ובוצע על ידי להקת נערי רפול. השיר אף מופיע באלבומם "אהבה כתומה" שיצא ב-2001.
תקציר העלילה

הסדרה סובבת סביב סיפורם של נערים מתבגרים בני מעמד חברתי בינוני-נמוך מראשון לציון, בתקופת לימודיהם בבית הספר התיכון "עמית עמל". עיקר העלילה סובב את סיפורם של אסי, תלמיד תיכון, וגולן, עבריין משוחרר, שני אחים למשפחה קשת יום, לאחר שאביהם נטש את המשפחה. סיפורם מתחבר לסיפוריהם האישיים של חבריו של אסי לתיכון ולשכונה.
הסדרה עוקבת אחר קשיים, משברי גיל ההתגברות, אהבות, עדתיות ודעות קדומות, סמים, וחיכוכים בין גיבורי הסדרה והסובבים אותם.
סקירת סדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 13  | 13  | 1999 | 1999 |
|  | 2 | 13 | 13 | 2000 | 2000 |
|  | 3 | 13 | 13 | 2002 | 2002 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק |
| --- | --- | --- |
| 1 | 1 | צפונים |
| 2 | 2 | צפונים |
| 3 | 3 | החלפת משמרות |
| 4 | 4 | נשיקות גנובות |
| 5 | 5 | הבולדוזר |
| 6 | 6 | מתנה לחג |
| 7 | 7 | תדמית |
| 8 | 8 | מלך השערים |
| 9 | 9 | סכינים |
| 10 | 10 | רישיון |
| 11 | 11 | הולנדי |
| 12 | 12 | המועדון |
| 13 | 13 | מאחורי הקלעים |
פרקים > עונה 2

| מספר הפרק (בסדרה) | מספר הפרק (בעונה) | שם הפרק |
| --- | --- | --- |
| 14 | 1 | סוכן סמוי |
| 15 | 2 | אמסטרדם |
| 16 | 3 | עובדים זרים |
| 17 | 4 | יום הולדת |
| 18 | 5 | אמריקה |
| 19 | 6 | מגע של קסם |
| 20 | 7 | טריפ |
| 21 | 8 | המוסד |
| 22 | 9 | כדורגל |
| 23 | 10 | בייביסיטר |
| 24 | 11 | אבא חוזר |
| 25 | 12 | אמצעי מניעה |
| 26 | 13 | מסיבה בכפר |
פרקים > עונה 3

| מספר הפרק (בסדרה) | מספר בפרק (בעונה) | שם הפרק |
| --- | --- | --- |
| 27 | 1 | התחלה חדשה |
| 28 | 2 | ילדה רעה |
| 29 | 3 | שיעור נהיגה |
| 30 | 4 | גנבי האופניים |
| 31 | 5 | גמילות חסידים |
| 32 | 6 | גלובליזציה |
| 33 | 7 | הריון מדומה |
| 34 | 8 | לשון הרע |
| 35 | 9 | חור בדלי |
| 36 | 10 | אבא מאוהב |
| 37 | 11 | כושר קרבי |
| 38 | 12 | חלון ראווה |
| 39 | 13 | החגיגה |
ביאורים

↑  כולל פרק ספיישל מאחורי הקלעים
מחמוד עבאס

ערך זה עוסק ביושב ראש הרשות הפלסטינית. אם התכוונתם למשמעות אחרת, ראו .
מחמוד עבאס (בערבית: محمود عباس, ‏האזנהקובץ:Ar-Mahmoud Abbas.oga‏Ⓘ‏ נולד ב-15 בנובמבר 1935 בצפת), הידוע בכינוי אבו מאזן (أبو مازن), הוא נשיא הרשות הפלסטינית מאז בחירות 2005. בנוסף, הוא עומד בראשות הפת"ח ומכהן כיושב ראש הארגון לשחרור פלסטין (אש"ף). עבאס הוא מחליפו של יאסר ערפאת, אשר נחשב ל"אבי האומה" הפלסטינית. עבאס היה דמות מרכזית בתהליך השלום הישראלי-פלסטיני ואחד האדריכלים, מהצד הפלסטיני של הסכמי אוסלו, ותמך בפתרון שתי המדינות. עם זאת, ההתמודדות מול חמאס והעימות הפנימי הפלסטיני, כמו גם אי הסכמות מול ישראל, הביאו לקיפאון בתהליך ולא הושג הסכם סופי.
בתקופת כהונתו אירע עימות חמאס–פת"ח ברצועת עזה, ומאז מנסה עבאס לקדם את תהליך הפיוס הפנים פלסטיני. בדצמבר 2009 הוארכה כהונתו ללא הגבלת זמן, וחמאס הודיע בתגובה כי אינו מכיר בו כנשיא.
ביוגרפיה > נעוריו ותחילת דרכו

עבאס נולד וגדל בצפת שבתחומי המנדט הבריטי. ב־1948 ברחה משפחתו לסוריה, שם עסק בהוראה, ובמקביל למד לתואר ראשון במשפטים באוניברסיטת דמשק. במחצית השנייה של שנות החמישים היגר לקטר, שם, החל משנת 1957, הועסק כפקיד במשרד התרבות והחינוך. הוא אף קיבל אזרחות קטרית, עליה ויתר מאוחר יותר. באותה תקופה ביקר ביהודה, בשומרון ובחבל עזה מספר פעמים כדי לאתר מורים פלסטינים המעוניינים לעבוד בקטר.
עבאס נשוי לאמינה ואב לטארק וליאסר. הוא אימץ את הכוניה "אבו מאזן" על שם בנו הבכור, מאזן, שמת ב-2002 מאוטם שריר הלב.
ביוגרפיה > בהנהלת הפת"ח

בתחילת שנות השישים היה ממייסדי הפת"ח, לצד יאסר ערפאת. לאורך השנים היה פעיל בהנהגת הפת"ח, חבר הוועד המרכזי של פת"ח אשר בשנת 1973 מנתה 11 חברים. הוא היה אחראי על ענייני הכספים של הארגון בשנות ה-70. לאחר מלחמת ששת הימים יצא עבאס יחד עם ערפאת לירדן. עם הצטרפות הפת"ח לאש"ף ב-1968, היה עבאס לחבר המועצה הלאומית הפלסטינית וחבר בוועד הפועל של אש"ף. עבאס עבר עם ערפאת ללבנון לאחר אירועי ספטמבר השחור.
לפי מידע של ממשלת ישראל היה ממקימי ארגון הטרור ספטמבר השחור. אהוד יערי כתב ב-1973 שצלאח ח'לף ועבאס היו אחראים להפעלת המודיעין של הפת"ח במבצעים מיוחדים בשם "ספטמבר השחור" בלא היוועצות בחבריהם בהנהגת הפת"ח. מוחמד עודה ("אבו דאוד"), ראש ארגון ספטמבר השחור ומתכנן טבח הספורטאים באולימפיאדת מינכן, טוען בספרו האוטוביוגרפי שעבאס היה בין היחידים ששותפו בסוד העניין והוא שדאג למימון הפעולה. עבאס עצמו אמר שלא ידע למה עתיד לשמש הכסף.
בשנות ה-70 נודע עבאס כאיש של סעודיה באש"ף ונמנה בין המתונים בארגון. בינואר 1977 צוטט כאומר שאין הפת"ח מתנגד למגעים עם ישראלים. באמצע שנות ה-70 הוא עסק בעידוד ירידה של יהודים מישראל לארצות ערב. בשנים 1977–1978 ניהל שיחות עם ירדן ופעל לסיכול תוכנית האוטונומיה. ב-1979 ניהל את המגעים של אש"ף עם רוחאללה ח'ומייני שעלה לשלטון באיראן.
בשנת 1980 קיבל עבאס את תיק החוץ של אש"ף. בשנת 1982, בעקבות תוצאות מלחמת לבנון הראשונה, עבר עבאס יחד עם הנהגת אש"ף לתוניס. ב-1983, בתקופה שהיה חבר הוועד הפועל של פת"ח בדמשק, ובתקופה שעשה את הדוקטורט שלו באוניברסיטת לומומבה, הוגדר עבאס סוכן ק.ג.ב. ושם הצופן שלו היה "קרוטוב". עובדה זו התפרסמה לאחר פתיחת ארכיון מיטרוחין בשנת 2015.
לאחר ההתנקשות בח'ליל אל-ווזיר (אבו ג'יהאד) בשנת 1988, הוא מונה לאחראי על ניהול המאבק בשטחים.
ביוגרפיה > הסכמי אוסלו

בספרו "הדרך לאוסלו" כתב עבאס כי היה תיאום בין אש"ף למפלגת העבודה על מנת לטרפד את המשא ומתן עם ממשלת ישראל בראשות יצחק שמיר, שהתחיל בוועידת מדריד, ופנייה של מפלגת העבודה לאש"ף לפעול לעידוד הצבעת ערביי ישראל למפלגות הערביות בבחירות לכנסת השלוש עשרה, על מנת להחליש את הליכוד. טענות אלו הוכחשו על ידי אפרים סנה ועל ידי נציגי אש"ף.[דרוש מקור]
עבאס היה מיוזמי הסכמי אוסלו, וב־13 בספטמבר 1993 חתם עליהם בשם אש"ף. היה בין המועמדים לפרס נובל לשלום, אך מכיוון שרק שלושה יכולים לזכות בפרס בשנה אחת, נדחק החוצה. זמן קצר לאחר החתימה על ההסכם הבהיר כי לשיטתו כל המתנחלים יהיו חייבים לעזוב את יהודה, שומרון וחבל עזה וכי ירושלים חייבת להיות בירת מדינת פלסטין.
ב־1995 גיבש יחד עם יוסי ביילין את הבנות ביילין-אבו מאזן כבסיס להסדר אפשרי בין ישראל ומדינה פלסטינית. ההבנות מעולם לא הפכו להסכם רשמי, אך היוו בסיס ליוזמות אחרות.
בתור אחד מאחרוני המייסדים של הפת"ח, נחשב למספר שתיים במנהיגות הפלסטינית אחרי יאסר ערפאת. אולם, עבאס מעולם לא היה פופולרי כערפאת בקרב הציבור הפלסטיני. בשנת 1996 מונה למזכיר הכללי של הוועד הפועל של אש"ף, מה שחיזק את מעמדו כיורש אפשרי.
ביוגרפיה > פעילות במהלך האינתיפאדה השנייה

עוד מתחילת האינתיפאדה השנייה נחשב עבאס לאחד ממבקרי דרך הטרור, או כפי שנקראה "המאבק המזוין". עבאס גרס כי העולם כבר נוטה להכיר בזכויות העם הפלסטיני, ולכן דרך המאבק צריכה להיות מדינית ובלא שימוש בכוח. הוא שב וטען באופן פומבי כי השימוש בטרור פגע במעמד הפלסטינים בעולם, והרחיק אותם מהשגת זכויותיהם. כמו כן, ביקר את ההשלכות השליליות של האינתיפאדה – התגברות תופעות רצח בתוך החברה הפלסטינית, מאבקי חמולות, אנרכיה ביטחונית ופגיעה בשלטון החוק. כל אלה, טען עבאס, היו תוצאה של השימוש בטרור ושל פעילות ישראל בעקבותיו.
ב־19 במרץ 2003, אחרי לחצים כבדים מצד ארצות הברית והאיחוד האירופי, מינה ערפאת את עבאס כראש ממשלת הרשות הפלסטינית. ממשלתו זכתה לאמון המועצה המחוקקת ב־29 באפריל והושבעה למחרת. כראש ממשלה ניסה להגיע להבנות עם חמאס והג'יהאד האסלאמי על "הודנה", הפסקת אש זמנית במאבק בישראל. ב־4 ביוני 2003 נפגש בעקבה עם אריאל שרון וג'ורג' ווקר בוש והבטיח לשים קץ ל"אינתיפאדה החמושה". אולם קריסת ה"ההודנה" וחוסר הגיבוי מצד ערפאת, הביאוהו להתפטר ב־6 בספטמבר 2003 בעקבות איום בהפלת ממשלתו בהצבעת אי אמון. בראיון שנתן כשנה לאחר התפטרותו נימק אותה בהיעדר שיתוף פעולה מצד ממשלת ישראל והממשל האמריקני, וכן בהסתה הפרועה שהתנהלה נגדו ברחוב הפלסטיני (ככל הנראה בעידודו של יאסר ערפאת, שעבאס אכן הטיל עליו במרומז את האשמה). הוא המשיך לכהן בתפקידו עד להשבעת ממשלת אחמד קריע ב־11 בנובמבר.
ביוגרפיה > כיו"ר הרשות הפלסטינית > עלייתו לשלטון

ההחמרה בבריאותו של ערפאת במהלך נובמבר 2004 השיבה את עבאס אל מוקד הכוח השלטוני ברשות הפלסטינית. עם מותו של ערפאת באותו חודש, התמנה למחליפו בתפקיד יו"ר הוועד הפועל של אש"ף, כלומר ראש הארגון. על תפקיד יו"ר הרשות הפלסטינית התמודד בבחירות מיוחדות שנערכו ב-9 בינואר 2005 בצורה דמוקרטית ובפיקוח בינלאומי בראשות ג'ימי קרטר. לפי הערכות שונות, בבחירות השתתפו 70%-75% מבעלי זכות ההצבעה הפלסטינים, אחוז הצבעה שנחשב גבוה מאוד במדינות ערב.
במערכת הבחירות התבטא עבאס בגנות האינתיפאדה החמושה, ובכך חיזק את תדמיתו כדמות הממתנת בהנהגה הפלסטינית. מנגד, נפגש עם פעילים חמושים בערים הפלסטיניות השונות, והדגיש בנאומיו מחויבות מלאה למימוש זכות השיבה.[דרוש מקור] בראיון שנתן לערוץ 2 עם היבחרו אמר שאף על פי שהוא פליט מצפת הוא לא חושב לשוב לשם אלא כתייר. כמו כן, מצעו לבחירות כלל את עיקרון "רשות אחת, חוק אחד, נשק אחד", שפירושו שרק מנגנוני הביטחון של הרשות הפלסטינית רשאים לשאת נשק. בישראל תלו ציפיות בבחירתו, אך גם הטילו ספק ביכולתו לשלוט בארגונים החמושים ברשות.
במהלך מסע הבחירות, עבאס הגיע לדרום רצועת עזה והמון אנשים הקיף את רכבו. מאחר שעבאס היה חסר ניסיון בהתמודדות עם התקהלויות ציבוריות, הוא נבהל וסגר את דלת המכונית בבהלה על ידו שלו, מה שגרם לקטיעת הקמיצה בידו הימנית.
עבאס נבחר לתפקיד ברוב של כ־62%, מול כ־20% שבהם זכה ד"ר מוסטפא ברגותי, ואחוזים בודדים שבהם זכו שאר המועמדים. הוא הושבע לתפקיד ב־15 בינואר 2005. הבחירות הבאות לרשות הפלסטינית היו אמורות להתקיים בינואר 2010, אך לא התקיימו מאז עוד בחירות לנשיאות.
"עבאס אמר במגוון נאומים בערבית כי הוא קורא לפתרון הסכסוך באמצעות הנוסחה של "שתי מדינות לשתי עמים", שעניינה חלוקת הארץ על-פי החלטה 242 של מועצת הביטחון של האו"ם. כבר בנאומו הראשון בטקס השבעתו לאחר שנבחר לנשיא (15.01.2005), הצהיר אבו מאזן: "אומר להנהגה הישראלית ולעם הישראלי: אנו שני עמים שנגזר עלינו לחיות זה לצד זה". בהמשך אותה שנה, בנאומו לרגל נסיגת ישראל מרצועת עזה (13.09.2005), נקט אבו מאזן את הביטוי "פיוס היסטורי בין שתי מדינות לשני עמים" (אל-מצאלחה אל-תאריח'יה בין דולתין לשעבין")."
ביוגרפיה > כיו"ר הרשות הפלסטינית > סוף האינתיפאדה ותוכנית ההתנתקות

לאחר מינויו לתפקיד חתר לסיום האינתיפאדה, כאשר במסגרת פסגת שארם א-שייח' הוא הכריז על סופה הרשמי של האינתיפאדה החמושה. הוא בחר לנסות לשתף את ארגוני הטרור בהנהגה הפלסטינית, ולא לפרקם מנשקם, מתוך השקפה ששילוב תנועות האופוזיציה בשלטון ימתן אותן ויחייבן לקבל את הכרעת הרוב. ממשלת שרון, שהחרימה את הרשות כל זמן שעמד בראשה יאסר ערפאת, שיתפה עמו פעולה במטרה להעביר בהדרגה לידי הרשות את השליטה בערים הפלסטיניות ולהסתייע בה כדי ליישם את תוכנית ההתנתקות.
במרץ 2005, לאחר סבב דיונים אינטנסיבי בין הפלגים הפלסטיניים (כולל ארגוני הסירוב), הושגה הצהרת קהיר. ההצהרה כללה החלטה על "תהדיאה" – הפסקת אש מותנית מול ישראל – על אי שימוש באלימות בעניינים פנים-פלסטיניים, ועל השתלבות חמאס במערכת השלטונית – לרבות עריכה מחדש של הבחירות במועצות המקומיות, והשתתפות התנועה בבחירות למועצה המחוקקת הפלסטינית. חמאס לא התחייבה באופן מלא ל"הרגעה", וירתה במספר מקרים פצמ"רים ורקטות בטענה כי היא מגיבה על "הפרות ישראליות", אך לאחר מספר חודשים התחייבה אליה באופן מלא. ה"הרגעה", על אף שלא הובילה להפסקת אש מלאה או להתקדמות במתווה "מפת הדרכים", הובילה להורדה משמעותית בהיקף האלימות בין ישראל לפלסטינים.
ב־14 ביולי בעקבות ירי פצמ"רים נרחב של חמאס ולחץ בינלאומי, הורה עבאס למנגנוני הביטחון של הרש"פ ופעילי התנזים של פת"ח לעצור בכוח את הירי. לאחר הוראה זו, והנאום התקיף שנשא ב־16 ביולי במועצה המחוקקת (בו תקף את חמאס בחומרה), החלה סדרת מאבקים בשטח בין חמאס לפת"ח ומנגנוני הביטחון, אשר כללו ירי ברחובות, שריפת משרדים ופגיעה בסממני שלטון. אף שמנגנוני הביטחון לא הצליחו לפגוע ביכולת חמאס, רבים טוענים כי עבאס יצא נשכר פוליטית מההסלמה משום שהפגין נחישות במאבק מולה. שר החוץ של ישראל, סילבן שלום, טען כי עבאס "סוף סוף נלחם בטרור". ב־21 ביולי, בעקבות הבנות שהשיג עם חמאס, הפסיקו המאבקים.
ב־20 באוגוסט, ערב פינוי רצועת עזה, נשא אבו מאזן נאום שבו הגדיר את מטרותיו לאחר מימוש תוכנית ההתנתקות. עבאס הצהיר כי "נגמר היום הג'יהאד הקטן של שחרור האדמה, והחל הג'יהאד הגדול של בניין המולדת". בשימושו באבחנות השונות בין סוגי הג'יהאד באסלאם, הדגיש את סדר העדיפויות השונה שהוא מייעד לעם הפלסטיני – התרכזות ברפורמות פנימיות ובבניין "מדינה שבדרך", ולא בטרור נגד ישראל.
למרות זאת, למעט צעדים סמליים אבו מאזן לא נקט שום פעולה משמעותית להשבת הסדר על כנו. יתרה מכך, ככל שהתקרבו הבחירות למועצה הפלסטינית המחוקקת (ינואר 2006) החלה הרשות הפלסטינית בראשותו לקרוס. במהלך ספטמבר ואוקטובר התגברה הפעילות הצבאית של ישראל, לאחר חידוש ירי הרקטות על ידי חמאס והג'יהאד האסלאמי. זמן קצר לאחר מכן, הבחירות המקדימות לרשימת הפת"ח פוצצו בידי חמושים מגדודי חללי אל-אקצא ואילו בבחירות למועצות המקומיות איבד הפת"ח את כוחו לחמאס. בדצמבר 2005 התפצלה פת"ח, רשימתו של אבו מאזן, בעקבות החלטתם של מרואן ברגותי (בכלא הישראלי), מוחמד דחלאן וג'יבריל רג'וב לפרוש ולהקים מפלגה חדשה בשם "העתיד". פרישתם (יחד עם בכירים אחרים בתנועה, כמו קדורה פארס) חידדה את המתח בתנועה בין "דור תוניס" הוותיק, שהוביל את מאבק פת"ח בחוץ, ו"דור הביניים" שהוביל את האינתיפאדה הראשונה. אף שפרישת "דור הביניים" פגעה ביוקרתו של אבו מאזן, הרשימות אוחדו בסוף אותו חודש לרשימה אחת, ששילבה בין שני המחנות תחת מרואן ברגותי.
ביוגרפיה > כיו"ר הרשות הפלסטינית > בעשור השלישי של המאה ה-21

באופן מפתיע קבע עבאס ב-15 בינואר 2021 תאריך לבחירות לפרלמנט ולנשיאות הפלסטיניים. לפי הצו הנשיאותי עליו חתם, ב-22 במאי 2021 יתקיימו הבחירות לרשות המחוקקת הפלסטינית, וחודשיים מאוחר יותר, ב-31 ביולי 2021, היו אמורות להתקיים בחירות לנשיאות הרשות הפלסטינית. ב-30 באפריל 2021 הודיע עבאס על דחיית הבחירות למועד לא ידוע, בנימוק שאין לקיים את הבחירות כל עוד לא ניתן לקיימן גם במזרח ירושלים.
ברקע הפעולה בשכם למעצר מבוקשים, בה נהרגו 11 פלסטינים, מרביתם חברי חוליית הטרור גוב האריות, אמר בכיר בפת"ח, עזאם אלאחמד, בראיון לטלוויזיה הפלסטינית כי אבו מאזן הנחה את מנגנוני הביטחון הפלסטינים להתעמת עם חיילי צה"ל אם אלה ימשיכו "לפלוש לשטחים הפלסטינים".
ביום טבח שבעה באוקטובר, כינס עבאס ישיבת חירום של הרשות הפלסטינית בה הוא הדגיש את זכותם של הפלסטינים להגן על עצמם. לאחר מספר ימים הוא גינה פגיעה באזרחים על ידי שני הצדדים. בהמשך הוא פרסם ציוץ בו גינה את מתקפת חמאס, אך מחק אותו. בזמן מלחמת חרבות ברזל, עבאס קרא לחמאס "להשלים במהירות" את עסקת החטופים, כדי "לחסוך מהעם הפלסטיני אסון נוסף עם השלכות לא פחות חמורות מהנכבה של 1948".
ביוני 2024 אמר כי "איראן רוצה להקריב את דמם של הפלסטינים", בעקבות דבריו של המנהיג העליון של איראן, עלי ח'אמנאי, ששיבח את טבח שבעה באוקטובר.
בפברואר 2025 חתם אבו מאזן על צו נשיאותי המורה על ביטול הסעיפים בחוקים הקיימים העוסקים בתשלום הקצבאות למחבלים, והעביר את תוכנית הסיוע הכספי ומאגר הנתונים מהמשרד לפיתוח חברתי למוסד הלאומי הפלסטיני להעצמה כלכלית, באופן המאפשר את העברת הכספים ללא חשיפה לקיזוזי תשלומים מצד ממשלת ישראל או סנקציות בינלאומיות. מאוחר יותר הצהיר ביחס לאסירים: "אני לא ארשה להפחית שום מחויבות או אינטרס או גרוש בשבילם. הם צריכים לקבל כל דבר כמו שהיה בעבר, והם יקרים יותר מכולנו יחד".
ראו גם

הפנים האחרות: הקשרים הסודיים בין הנאצים להנהגת התנועה הציונית
יפה בוורוד

| --- | --- |

 בימוי:  הווארד דויטש 
 הופק בידי:  לורן שולר דונר 
 תסריט:  ג'ון יוז 
 עריכה:  ריצ'רד מרקס 
 שחקנים ראשיים:  מולי רינגוולד אלכסה קנין ג'ים הייני אנדרו דייס קליי מרגרט קולין ג'ינה גרשון קייט ורנון אנני פוטס אנדרו מקארתי ג'יימס ספיידר ג'ון קראייר הארי דין סטנטון כריסטי סוואנסון 
 מוזיקה:  מייקל גור 
 צילום:  טאק פוג'ימוטו 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  19 ביוני 1986 
 משך הקרנה:  96 דק' 
 שפת הסרט:  אנגלית 
 סוגה:  קומדיה רומנטית, סרט נעורים, סיפור התבגרות 
 מקום התרחשות:  שיקגו 
 הכנסות באתר מוג'ו:   prettyinpink
 דף הסרט ב־IMDb
 
יפה בורוד (באנגלית: Pretty in Pink) הוא סרט קומדיה רומנטית נעורים אמריקאי משנת 1986.
עלילה

אנדי וולש היא תלמידת תיכון הגרה עם אביה המובטל ג'ק בפרוורי שיקגו. דאקי, חברה הטוב ביותר, הנחשב כלא מקובל ו"אאוטסיידר" בחברה, מאוהב בה בסתר, אך מפחד להגיד לה מה הוא מרגיש כלפיה. אנדי ודאקי סובלים מבריונות בבית הספר על ידי ילדים עשירים ושחצנים, ובייחוד על ידי בני האנסון והחבר שלה סטף מקי, אשר נמשך לאנדי ואף מתאכזב בתוכו על כך שהיא דוחה אותו.
אנדי עובדת בחנות מוזיקה, במהלך העבודה היא מתחילה לדבר על נשף הסיום שלה עם המנהלת שלה איונה, המציעה לה לבוא אליו על אף שאין לה בן זוג לנשף. בליין מקדונו, אחד מהנערים המקובלים בבית ספר וחברו של סטף, מתחיל לדבר עם אנדי ומציע לה לצאת איתו.
בערב בו הם קבעו להיפגש, אנדי מחכה לבליין על יד החנות אך הוא מאחר. דאקי מגיע ומציע לצאת איתו במקום אך היא מסרבת. כשבליין מגיע הוא נהיה נסער ורב עם אנדי, בליין לוקח את אנדי למסיבה שעורך סטף בביתו, שם אנדי מהווה קורבן להצקות מצד חבורת המקובלים העשירים בדומה למה שהיא עוברת בבית הספר, בעקבות זאת אנדי לוקחת את בליין למועדון לילה מקומי, שם איונה יושבת ביחד עם דאקי, המתנהג בעוינות כלפי בליין. לאחר סכסוך נוסף עם דאקי, אנדי ובליין עוזבים את המועדון. היא אומרת לבליין שהיא רוצה לחזור הביתה, אך מסרבת שהוא יביא אותה הביתה, היא מודה שהיא לא מעוניינת שהוא יראה היכן היא גרה. לבסוף היא מסכימה שייקח אותה לביתה והוא מציע להיות בן זוגה לנשף, הם מתנשקים בפעם הראשונה. יום למחרת היא מבקרת את איונה והיא מספרת לה על פגישתם הרומנטית. בינתיים בהשפעתם של סטף וחבורת המקובלים, בליין מתחיל להרחיק את עצמו מאנדי.
ג'ק מביא לאנדי במתנה שמלה ורודה שקנה עבורה. לאחר מכן מערכת היחסים בין האב לבתו נהיית מתוחה בעקבות כך שהוא שיקר בנוגע לכך שסיפר שהוא עובד במשרה מלאה. הוא נשר ומודה שהוא עדיין מדוכא עקב כך שאשתו עזבה אותו. בבית הספר אנדי מתעמתת עם בליין על כך שהוא מתעלם ממנה ולא עונה לשיחות הטלפון שלה. כשהיא מדברת איתו על הנשף הוא אומר שהוא כבר הציע למישהי אחרת ללכת איתה לנשף ושכח זאת, היא קוראת לו שקרן ואומרת לו שהוא מתבייש להיות איתה מפני שקליקת החברים אליה הוא משתייך לא יאהבו את הקשר ביניהם. אנדי הולכת בבכי וסטפף מטיח עלבון בה כשהוא עובר. דאקי שומע את סטף ותוקף אותו במסדרון. השניים מתחילים להתקוטט עד שהמורים מפרידים ביניהם. עצובה ממה שקרה, אנדי הולכת לאיונה ומבקשת ממנה את שמלת הנשף שלה.
אנדי משלבת בין השמלה שאביה קנה לה לבד של השמלה של איונה ויוצרת שמלת נשף מקורית. כשהיא מגיעה לנשף היא רואה את דאקי והם משלימים והולכים יד ביד ביחד לאולם הנשף. סטף השתוי מתחיל ללעוג להם, בליין מתעמת איתו ובמהלך העימות הוא מבין שסטף מתגרה באנדי מפני שהיא דחתה את ההצעה שלו. בליין לוחץ את ידו של דאקי ומתנצל בפני אנדי. הוא אומר לה שהוא תמיד האמין בה והוא תמיד יאהב אותה, נותן לה נשיקה בלחי ולאחר מכן עוזב את הנשף. דאקי מודה שבליין הוא לא כמו שאר חבורת הילדים העשירים והמפונקים בבית הספר ומציע לאנדי ללכת אחריו. באותו זמן דאקי מבחין בילדה אחרת המחייכת לעברו, היא שולחת לו סימן לבוא ולרקוד עימה. אנדי מוצאת את בליין בחניה והם מתנשקים.
פסקול

פסקול הסרט יצאה באלבום מוזיקה, שזכה להצלחה רבה וכלל שירים של מוזיקאי "גל חדש", בהם: תמרונים תזמורתיים בחשיכה (OMD), ‏INXS, ניו אורדר, אקו והבאנימן, הסמית'ס, סוזן וגה וג'ו ג'קסון.
הערות שוליים

↑  שרון מולדבי, טוב למפונקים - פסקול הסרט ״יפה בוורוד״ - אמנים שונים - הליקון, חדשות, 15 ביולי 1986
| ג'ון יוז |
| --- | --- | --- |
| בימוי וכתיבה | בת 16 הייתי (1984) • מועדון ארוחת הבוקר (1985) • חלומות צעירים (1985) • שמתי ברז למורה (1986) • תקועים בדרך (1987) • צירי לידה (1988) • הדוד באק (1989) • נוכלת ושמה סו (1991) |  |
| כתיבה בלבד | National Lampoon's Class Reunion ‏(1982) • מיסטר אמא (1983) • נסיעה נעימה, המפתחות בפנים (1983) • Nate and Hayes ‏(1983) • חופשה מטורפת באירופה (1985) • יפה בוורוד (1986) • משהו נפלא (1987) • The Great Outdoors ‏(1988) • כיף של חופשה (1989) • שכחו אותי בבית (1990) • Career Opportunities ‏(1991) • דאץ' (1991) • קוראים לי בטהובן (1992) • שכחו אותי בבית 2 אבוד בניו יורק (1992) • דניס - דני שובבני (1993) • חופשה בחיתולים (1994) • נס ברחוב 34 (1994) • 101 כלבים וגנבים (1996) • פלאבר (1997) • שכחו אותי בבית 3 (1997) • Reach the Rock ‏(1998) • מבקרים מטורפים (2001) • יפה במנהטן (2002) • שומר ראש במבצע (2008) |  |